钦定古今图书集成/明伦汇编/氏族典/第489卷 > 《廖用贤尚友录》 > 华秋
## 钦定古今图书集成/明伦汇编/氏族典/第489卷 > 《廖用贤尚友录》 > 华秋

按《隋书华秋传》：“秋，汲郡临河人。幼丧父，事母以孝闻。
家贫，佣赁为养。其母遇患，秋容貌毁悴，须发顿改。及
终，遂绝栉沐，发尽秃落，庐于墓侧，负土成坟。有人欲
助之者，秋辄拜而止之。群盗起，常往来庐之左右，咸
相诫曰：‘勿犯孝子’。乡人赖秋而全者甚众。”